  Константин Вознесенских Анжелика Тихонова корреспондент 14-тӥ южтолэзе Удмуртиын ковид-центръёсы коронавирусэн черлам 23 адямиез интыязы. Берло нуналскын 5 сюрс 24 эскеронъёс ортчытӥзы. Висёнэз 310 муртлэсь шараязы, со пӧлын 14 аресозь 21 пиналъёс но 65 арессэс ортчем 84 арлыдоос. Со сярысь Удмуртиысь тазалыкез утёнъя министерстволэн пресс-службаез ивортӥз. Та дыре эмчиос доразы эмъяськись 6 сюрс 785 адямиез чакласа возё. Эмъяськонниын кыллись 82 муртлэн тазалыкез секыт лыдъяське, со пӧлысь 33 адями тыосты шокатӥсь аппарат борды итэмын. 1 сюрс 67 мурт йӧназ. Дас адями улонысь кошкиз. Кышномуртъёслы 58, 69, 85, 86 арес вал, воргоронъёслы – 47, 54, 54, 61, 69, 72 арес. 15-тӥ южтолэзьлы Удмуртиын коронавирусэн черлан 159 сюрс 422 учыр лабораториосын зэматэмын. 141 сюрс 72 адями йӧназ, 3 сюрс 917 мурт улонысь кошкиз. Тегъёс: коронавирус Тазалык Ижкар Удмуртия  